Christelike Boodskappies: Waarom ek bid
Vandag bid ek, en soos die bome wat so kaal en dor in die winter staan, en tog, in die kern van hul stam met magtige werke besig is, al kan ons dit nie sien met ons menseoog nie, so is die werke van God ook in my en in almal wat saam bid.
Ek bid, want ek gló in die krag van gebed wat die krag van God vrylaat. 'n Krag so stil en sonder basuingeskal, maar tog sterk genoeg is om 'n roering in die plante om ons te laat plaasvind ter voorbereiding van nuwe stralende lewe in die lente, wat voëltjies laat sing en diere laat huppel!
Dis die lewegewende essensie van Gods krag wat alles, ook vir ons, weer jonk en nuut kan maak, wat ons land weer jonk en mooi en nuut kan maak, en ons wêreld kan red uit die haat en nyd en lis wat al so die oorhand begin kry het.